**Lampiran I**

**ANUGERAH PENERBITAN 2017**

**KATEGORI ANUGERAH BUKU KARYA ASLI**

**SYARAT PENCALONAN**

Setiap pencalonan mestilah mematuhi syarat pencalonan yang ditetapkan seperti berikut:

1. **Staf:** Calon hendaklah terdiri daripada staf Universiti Teknologi Malaysia (UTM) yang berkhidmat dalam tahun penganugerahan (2017) sahaja.
2. **Jenis Karya yang Layak Dicalonkan:** Hanya karya Asli yang melalui proses penerbitan secara formal dalam bahasa Malaysia dan bahasa Asing terbitan Penerbit UTM *Press* atau Penerbit Luar\* yang diterbitkan dalam tahun 2017, yang mempunyai ISBN dan data pengkatalogan Perpustakaan Negara Malaysia (PNM).
3. **Karya yang Tidak Layak Dicalonkan:** Karya yang diklasifikasikan sebagai Cetakan Awal, Modul Pengajaran, Buku Mewah, Monograf, Bab dalam Buku, Buku Selenggaraan/Suntingan *(Edited Volume)*, dan penerbitan sendiri.
4. **Penulis Karya:** Karya yang dihasilkan oleh calon sama ada secara individu atau bersama dengan penulis lain (dalam atau luar UTM).
5. **Bahan Bukti Penyertaan:** Kemukakan empat (4) naskhah setiap pencalonan judul (tidak akan dikembalikan) bagi buku terbitan selain Penerbit UTM Press.
6. **Perakuan:** Buku terbitan Penerbit UTM Press secara automatik akan dicalonkan. Setiap pencalonan daripada penerbit luar perlu disokong dan diperakukan oleh Dekan/Pengerusi Jawtankuasa Penerbitan Akademik Fakulti.
7. **Tahun Tutup Pencalonan:** Pencalonan buku terbitan penerbit luar hendaklah sampai kepada Urus Setia selewat-lewatnya pada **22 Mac 2017 (Khamis), sebelum jam 3.00 petang.**

Nota: *\*****Penerbit luar*** *ditakrifkan sebagai penerbit dalam negara yang menganggotai Majlis Penerbitan Ilmiah Malaysia (MAPIM), Persatuan Penerbit Buku Malaysia (Malaysian Book Publishers Association – MABOPA)/ menganggotai Persatuan Penerbit Buku Bumiputera (Bumiputera Book Publishers Association – IKATAN)/Pusat Penyelidikan/Badan Profesional/Badan Bukan Kerajaan dan termasuk penerbit antarabangsa yang melakukan proses penerbitan secara formal:* ***melalui proses penilaian dan penyuntingan atau mempunyai lembaga editorial.***